[{"text_idx": "#000004", "text": "Per la subvenciado de sciencaj studoj kaj edukaj projektoj, ESF celas plibonigi komprenon de Esperanto mem, plibonigi instruadon kaj lernadon de Esperanto en Nord-Ameriko kaj tutmonde, kaj plibonigi komunikadon inter esploristoj kaj edukistoj, kiuj interesig\u0302as pri interlingvaj temoj."}, {"text_idx": "#000005", "text": "En la pasinteco ESF plejparte plenumis sian laboron per subtenado de sciencaj esploroj kaj Esperanto-kursoj en Nord-ameriko. ESF donacis monon al esploristoj, kiuj studis Esperanton kaj interlingvistikajn temojn, kaj subtenis komunikadon inter tiuj esploristoj. Delonge ESF subtenas la Nord-Amerikan Someran Kursaron (NASK), usonan Esperanto-kursaron, kiu okazas c\u0302iu-somere ekde 1970."}, {"text_idx": "#000015", "text": "Humphrey Tonkin, kunfondinto de ESF, eksa prezidento de UEA: \u201cC\u0302iu iom matura kultura movado devas tri aferojn fari: (1) dau\u0306rigi siajn sukcesajn programojn, (2) subteni esplorojn, kaj (3) lanc\u0302i novajn iniciatojn. La tradicia Esperanto-movado, kiu konsistas el organizaj\u0302oj kun kotizantaj membroj, faras sian eblon realigi la unuan. La dua estas orfo: neniu sisteme subtenas sciencajn esplorojn pri Esperanto kaj lingvaj problemoj. La tria estas ege esenca en momento de rapida teknologia s\u0302ang\u0302ig\u0302o kiel la nuna \u2013 kiam precipe junaj homoj interkomunikas kaj c\u0302erpas siajn informojn lau tute aliaj manieroj. Ni bezonas fondaj\u0302ojn, kiuj kapablas rapide interveni por subteni esplorojn, kaj ec\u0302 pli rapide interveni por komenci tute novajn iniciatojn en tute novaj medioj. Tiun gravan rolon ni celas en ESF. Ni laboras en partnerado kun la tradicia Esperanto-movado kaj klopodas g\u0302in suplementi per niaj subvencioj kaj niaj investoj en la nova teknologio, kiu montras la vojon al la estonteco por Esperanto (Lernu, Edukado, Esperanto-aktuale k.s.). Jen la c\u0302efa kialo por subteni ESF.\u201d"}, {"text_idx": "#000016", "text": "Hokan Lundberg, kunfondinto de lernu.net: \u201cDank\u2019 al financa subteno de ESF, mi povis labori dum kelkaj jaroj pri la kreado de lernu.net kaj aliaj projektoj. Tio estis bonega sperto! Volonte mi farus ion similan iam denove :-). Grandan dankon al la gvidantoj de ESF!\u201d"}]